ທ່ານ Rand Paul ສະແດງການຄັດຄ້ານ ໃນການຕໍ່ອາຍຸ ກົດໝາຍ Patriot Act 
ສະມາຊິກສະພາສູງ Rand Paul ທີ່ສັງກັດພັກ Republican ໄດ້​ເລີ້​ມກ່າວຖະແຫຼງ ແບບ​​ບໍ່​ຢຸດ ​ເພື່ອ​ປະ​ທ້ວງ​ຕໍ່​ຄວາມ​ພະຍາຍາມ ທີ່​ຈະ​ຕໍ່ອາຍຸກົດ ໝາຍຮັກຊາດ ທີ່ສະພາສູງ.
ສະມາຊິກສະພາທ່ານໜຶ່ງ ໄດ້ເຮັດໃຫ້ການດຳເນີນວຽກງານ ຂອງສະພາສູງຍຸດຕິລົງໃນວັນພຸດວານນີ້ ໂດຍໄດ້ໃຊ້ສິດຂອງ ທ່ານ ຂຶ້ນກ່າວຖະແຫຼງກາງສະພາ ແບບຕໍ່ເນື່ອງຢ່າງບໍ່ມີການ ລົບກວນໃດໆ ຕາບໃດທີ່ເຫື່ອແຮງຂອງທ່ານຍັງທົນໄດ້ຢູ່ ທ່ານ Rand Paul ສະມາຊິກສະພາສູງສັງກັດພັກ Republican ໄດ້ເລີ້ມເວົ້າບໍ່ຢຸດ ເພື່ອ ປະທ້ວງຕໍ່ຄວາມພະຍາຍາມ ທີ່ຈະຕໍ່ ອາຍຸກົດໝາຍຮັກຊາດ ຫຼື Patriot Act ຊຶ່ງເປັນກົດ ໝາຍທີ່ ໄດ້ຮ່າງຂຶ້ນ ຫຼັງຈາກການໂຈມຕີໃນວັນທີ 11 ກັນຍາ 2001 ທີ່ໃຫ້ສິດອຳນາດໃນ ຂອບເຂດທີ່ກວ້າງຂວາງແກ່ລັດຖະບານ ສະຫະລັດ ໃນການສືບສວນແລະປ້ອງກັນການວາງແຜນ ຂອງພວກກໍ່ການຮ້າຍ ທ່ານ Paul ໄດ້ສືບຕໍ່ກ່າວຖະແຫຼງຢ່າງຕໍ່ເນື່ອງເຖິງ 10 ຊົ່ວໂມງເຄິ່ງ ກ່ອນທີ່ໄດ້ມີການຢຸດເຊົາ ທ່ານ Paul ໄດ້ເລີ້ມກ່າວຄຳເວົ້ານີ້ ຊຶ່ງມັນເປັນການໃຫ້ຄວາມເຫັນ ຍາວ ທີ່ສຸດໃນສະພາ ຂອງສະມາຊິກສະພາສູງໃດໆ ໃນປີນີ້ ທ່ານຍັງໄດ້ກ່າວຕໍ່ໄປວ່າ ທ່ານ Paul ທີ່ໄດ້ປະກາດລົງສະໝັກເຂົ້າແຂ່ງຂັນເປັນປະທານາທິບໍດີໃນປີ 2016 ແມ່ນເປັນຜູ້ທີ່ກ້າຕຳນິຕິຕຽນຢ່າງອາດຫານ ຕໍ່ການເກັບກຳຂໍ້ມູນຂະໜາດໃຫຍ່ຂອງອົງການຮັກສາຄວາມປອດໄພແຫ່ງຊາດ ກ່ຽວກັບບັນທຶກຂໍ້ມູນໂທລະສັບຂອງຊາວອາເມຣິກັນ ຊຶ່ງໃນຫວ່າງໝໍ່ໆມານີ້ ໂຄງການດັ່ງກ່າວຖືກສານອຸທອນຂອງລັດຖະບານກາງສະຫະລັດ ຕັດສິນວ່າຜິດກົດໝາຍ ແລະໃນທີ່ສຸດກໍຈະໄດ້ຖືກຕັດສິນໂດຍສານສູງສຸດ ນອກເສຍຈາກວ່າທາງລັດຖະສະພາເປັນຜູ້ປະຕິຮູບເອງ